
Iz knjige srpskog istoričara Relje Novakovića: 


У погледу првобитног географског језгра Србије, односно српске државе, остајемо и даље у приличној 
мери у неизвесности. 

Та неизвесност потиче још од наших основних извора, од засад непознатог састављача тридесетог 
поглавља DAI и од самог Порфирогенита. Реч је о приморским областима и о спомену Србије 
("садашње" и "покрштене"). 

Док цар-писац за становнике приморских области, и то Паганије, Захумља, Травуније са Конављем, 
каже да су пореклом Срби од оних Срба који су у Далмацију дошли, наводно, за време цара Ираклија, 
састављач 30. главе DAI, описујући географске положаје тих истих области, укључујући и Дукљу, као и 
Хрватску, каже само да се граниче са Србијом. О пореклу њихових становника овај непознати писац не 
каже ништа. Упадљиво је да ни Порфирогенит не каже којег су порекла били становници Дукље. Наше 
веровање да је он у глави 32, говорећи о Србима, случајно испустио да каже да су и становници Дукље 
пореклом Срби, знатно колеба чињеница да цар ни у поглављу 35, посвећеном Дукљанима и земљи у 
којој сада обитавају, не каже изричито да су пореклом Срби, већ само вели: "Авари су поробили и ову 
земљу и она је остала пуста, и за цара Ираклија поново је насељена, као и Хрватска, Србија, земља 
Захумљана, Травунија и Конавље." Дакле, ни податак састављача главе 30. ни Порфирогенитов опис не 
пружају довољно основе за поуздан закључак о пореклу најстаријих словенских становника Дукље. То 
што се нешто касније о Дукљанима говори као о Србима, а о Дукљи као о делу Србије засад нам не 
даје за право да то стање преносимо и на МП век. Отуда бисмо радије рекли да о проблему најстаријег 
словенског становништва Дукље ваља још увек свестрано и подробно размислити. 


“Чини нам се да је и Зеша, као и Босна, још од само! 
почешка била особена земља. Она је шо осшала кроз 
чишаву своју историју без обзира на шо шшо се у 
одређеним фазама дуже или краће налазила у склону 
сриске државе. Seina никад није постала Србија...” 
Реља Новаковић 

(Где се налазила Србија од VH до АП века, 

Београд, 1981, 359.) 

